**2018-2019 оқу жылында білім алушыларға жүргізілген сауалнама нәтижелерінің аңдатпасы**

**\***

**Тақырыбы: «Білім алушылардың академиялық адалдық қағидалары туралы хабардар болуы»** (ректордың 21.09.2018 ж. № 1129 бұйрығы).

***Нәтижелер аңдатпасы:*** Сауалнама көрсеткендей, университеттің «Академиялық адалдық қағидалары» туралы жалпы хабардарлық 73%-ды құрады, бұл өте жоғары көрсеткіш. Алынған жауаптар респонденттердің 92%-ы рефераттар, курстық және басқа да жазбаша жұмыстар жазу кезінде әрқашан ақпарат көздеріне сілтеме жасайтынын аңғартады Сұралғандардың 90%-ы бітіру жұмыстарын сараптау процесінде «Антиплагиат» бағдарламасын қолдану тәжірибесін оң бағалайды.

***Қорытынды:*** Білім алушылардың «ҚарМУ-дың академиялық адалдық қағидалары» туралы хабардар болу дәрежесі жоғары. Білім алушылардың көпшілігі жалпы академиялық мәдениетті және өздерінің оқу міндеттерін дұрыс түсінеді. Білім алушылардың жауаптары олардыңакадемиялық құқықтарын сақтау үшін университетте жасалған жағдайларға қанағаттанушылығын көрсетеді.

***Шаралар:*** сауалнама нәтижелері бойынша білім алушылардың корпоративтік әдебі, академиялық адалдығы, академиялық бәсекеге қабілеттілігі мәселелері бойынша арнайы кураторлық сағаттар өткізіледі.

**Тақырыбы:«Студенттердің орыс тілін оқыту сапасына қанағаттануы»** (ректордың 31.01.2019ж. №127 бұйрығы).

***Нәтижелер аңдатпасы:*** сауалнама көрсеткендей, студенттердің 97%-ы университеттегі орыс тілін оқыту деңгейіне қанағаттанған. Олардың жауаптары бойынша барлығы, кем дегенде, күнделікті қарым-қатынас үшін қажетті сөздік қорын игерген. Олардың пікірінше, бұл екінші тілді үйрену кезінде алға қойған басты міндет. Оқу нәтижелерін бағалай отырып, студенттердің 79%-ы орыс тілін кәсіби қызметінде еркін қолдана алатынын, 62%-ы ғылыми әдебиетті оқи алатынын, 54%-ы ғылыми мақалалар жаза алатынын атап өтті. Студенттердің 97%-ы ОӘК мазмұнын оң бағалап, ұсынылған материалдар сабаққа өз бетінше дайындалу процесіне көмектескенін айтады.

***Қорытынды:*** жалпы, студенттердің орыс тілін оқыту сапасына қанағаттану деңгейі және оқу нәтижелерінің өзін-өзі бағалау деңгейі университеттің күткеніне сәйкес келеді.

***Шаралар:*** сауалнама нәтижелері бойынша оқыту бағдарламасына студенттердің көркем шығармаларды ұжымдық оқу, көркем фильмдер қарау және оларды талқылау шеңберінде сөйлеу дағдыларын дамытуға мүмкіндік беретін тапсырмалар енгізіледі, сондай-ақ аудио, бейне, интернет-ресурстарды қолдана отырып, тілдерді оқыту үшін қосымша техникалық жағдайлар жасау жөнінде ұсыныстар әзірленеді.